Diari Oficial de la Generalitat Valenciana


Sumari del DOGV 7574, del 20-07-2015 (2015/6598)

DECRET 109/2015, de 17 de juliol, del Consell, pel qual designa vocal representant de la Generalitat en el Ple del Consell Nacional de l'Aigua.
-----------------------------------------------------------------------------------------------------------------------------------------------

### Dades del document

Número de DOGV
:   7574

Data del DOGV
:   20-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6598


Data del document
:   17-07-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 109/2015, de 17 de juliol, del Consell, pel qual designa vocal representant de la Generalitat en el Ple del Consell Nacional de l'Aigua. [2015/6598]  
En la Llei 29/1985, de 2 d'agost, d'Aigües, es va crear el Consell Nacional de l'Aigua, com a òrgan consultiu superior en la matèria, compost per representants de l'Administració de l'Estat, comunitats autònomes, organismes de conca i organitzacions professionals i econòmiques més representatives, d'àmbit nacional, relacionades amb els diferents usos de l'aigua, i s'establia, així mateix, que la seua composició i estructura orgànica es determinarien per decret.  
En el Reial Decret 1383/2009, de 28 d'agost, es determina la composició, l'estructura orgànica i el funcionament del Consell Nacional de l'Aigua, i es deroga la regulació que conté el Reial Decret 927/1988, de 29 de juliol, que va aprovar el Reglament de l'administració pública de l'aigua i de la planificació hidrològica, pel qual es desenvolupen els títols II i III de la Llei d'Aigües.  
En l'article 3 del reial decret esmentat es determina la composició del Ple del Consell Nacional de l'Aigua, que estarà integrat, entre altres membres, per les vocalies per designació.  
En l'article 6.1.c es determina els qui posseïxen la condició de vocals designats, i es configura la participació de les comunitats autònomes a través d'un representant de cada una d'estes.  
El Decret 131/2011, de 23 de setembre, del Consell, es va designar coma vocal representant de la Generalitat en l'esmentat consell a la persona titular de la Conselleria d'Agricultura, Pesca, Alimentació i Aigua. A este efecte, la nova composició del Consell operada pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, reforma l'organització bàsica de l'Administració autonòmica valenciana, modificant el nombre, denominació i competències de les conselleries existents, creant la Conselleria d'Agricultura, Medi Ambient, Canvi Climàtic i Desenrotllament Rural, a la qual s'assignen les competències en matèria de recursos hídrics.  
Per tot això, de conformitat amb el Reial Decret 1383/2009, de 28 d'agost, i article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenrotllament Rural i amb la deliberació prèvia del Consell, en la reunió del dia 17 de juliol de 2015,  
  
DECRETE  
  
Article únic. Designació de vocal representant de la Generalitat  
Es designa com a vocal representant de la Generalitat en el Ple del Consell Nacional de l'Aigua la persona titular de la conselleria amb competències en matèria de recursos hídrics, que podrà delegar esta representació.  
  
DISPOSICIÓ DEROGATÒRIA  
  
Única. Derogació normativa  
Queda derogat el Decret 131/2011, de 23 de setembre, del Consell, així com totes les altres disposicions del mateix rang o d'un rang inferior que s'oposen a allò que es disposa en este decret.  
  
DISPOSICIÓ FINAL  
  
Única. Eficàcia  
Este decret tindrà efectes des de l'endemà de la publicació en el Diari Oficial de la Comunitat Valenciana.  
  
València, 17 de juliol de 2015  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO